946 LaAcHMaAnN 
got selbe ist alliu tugende: 
durch daz sö mac mich niemen des ervoeren. 
got der geschuof durch tugent mensch und engel; 
des Lucifer verstözen 
wart, dö er het an tugende mengel. 
11. Der muoz in abgründe 
liden marter quele. 
die aber tugende künde 
heten, den ist wol bi Michahele, 
der bi got mit tugende was gesigende: 
ze heile manger sele 
ist er noch tugende für untugende wigende. 
12. Die engel wären alle 
ri, willkür unbeschermet, 
€ daz untugende galle 
mit ter höchfart undr in wart getermet. 
die got sach tugent für untugent kiesen, 
die firmet er mit tugende, 
daz si niemer ir tugent möhten fliesen. 
13. Ir tugende sigenünfte 
wart in hie von ze miete, 
eweger fröuden künfte, 
daz in untugent die nimmer mer verschriete. 
näch töde der mensche ouch alsö wirt gefirmet, 
daz wir vor alln untugenden 
sin immer mer gevestet und beschirmet. 
14. Wer wil nu mit der tugende 
untugende widerstriten 
inz alter von der jugende, 
daz wir näch töd vor allen hellegiten 
eweger nöt beliben sunder kriege? 
sö firmet iuch mit tugenden, 
daz iuch unedel untugent iht betriege. 
15. Ob nu der mensche vellet, 
der tugende sich besundert 
